Friends kuier op Sims
JY LEES NOU Friends kuier op Sims
'n Rekenaarfinatikus, Ian Roach, het sy twee passies gekombineer: Die karakters van die gewilde NBC-reeks,Friends, en die rekenaarspeletjie wat almal vir ure voor hul rekenaars vasgenael hou, The Sims 4.
Nou kan jy saam in Monica en Rachel se kleurvolle tweeslaapkamerwoonstel kuier, foozbal saam met Joey en Chandler speel, saam met Ross oor dinosorusse praat, self op Phoebe se tafel lê vir een van haar gewilde maserings, of koffie drink op die bank in Central Perk – alles in egte Sims-styl!
Volgens kenners is hierdie program feitlik in die kol met die herontwerp van die Friends-stel en die karakters en enige aanhanger sal gaande wees om weer saam met die groep te kuier, sedert sy laaste episode in 2004 uitgesaai is.
So indien jy The Sims 4 reeds het, maak Friends nou deel van die wêreld! Om die karakters af te laai gaan na origin.com en gaan na Ian se ID, "ian8000".